b"\n_START_ARTICLE_\nColin Alexander Campbell\n_START_SECTION_\n\xc5\xbdivljenjepis\n_START_PARAGRAPH_\nCampbell je diplomiral kot in\xc5\xbeenir rudarstva na Kralji\xc4\x8dini univerzi (Queen's University)._NEWLINE_24. septembra 1934 je bil prvi\xc4\x8d izvoljen v Parlament Kanade, nato pa \xc5\xa1e enkrat naslednje leto. 11. avgusta 1937 je odstopil iz polo\xc5\xbeaja, da je lahko sodeloval v provincialnih volitvah. Ni mu uspela izvolitev v rednih volitvah, ampak \xc5\xa1ele v nadomestnih. Pod premierom Mitchellom Hepburnom je bil minister za javna dela, a je zapustil provincialno politiko z volitvami leta 1943._NEWLINE_Istega leta je vstopil v voja\xc5\xa1ko slu\xc5\xbebo in postal poveljnik in\xc5\xbeenirstva 4. kanadske oklepne divizije; nato pa je bil \xc5\xa1e namestnik glavnega in\xc5\xbeenirca 1. kanadske armade (1943-44) in glavni in\xc5\xbeenirec 1. kanadskega korpusa."